Document ID: 32014R0752

A BIZOTTSÁG 752/2014/EU RENDELETE
(2014. június 24.)
a 396/2005/EK európai parlamenti és tanácsi rendelet I. mellékletének felváltásáról
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a növényi és állati eredetű élelmiszerekben és takarmányokban, illetve azok felületén található megengedett növényvédőszer-maradékok határértékéről, valamint a 91/414/EGK tanácsi irányelv módosításáról szóló, 2005. február 23-i 396/2005/EK európai parlamenti és tanácsi rendeletre (1) és különösen annak 4. cikkére,
mivel:
(1)
Azok az állati és növényi eredetű termékek, amelyekre a 396/2005/EK rendeletben meghatározott megengedett növényvédőszer-maradékok határértékei („MRL-ek”) - az említett rendelet rendelkezéseiben foglaltak szerint - vonatkoznak, a rendelet I. mellékletében vannak felsorolva.
(2)
A rendelet I. mellékletét indokolt további információkkal kiegészíteni az érintett termékekkel kapcsolatban, különösen ami a termékek megnevezésére használt szinonimákat és azoknak a fajoknak a tudományos megnevezését illeti, amelyekhez a termékek tartoznak.
(3)
Az átláthatóság érdekében a 396/2005/EK rendelet I. mellékletének szerkezetét célszerű módosítani oly módon, hogy a melléklet két részre tagolódjon. Fel kell sorolni a 396/2005/EK rendelet 2. cikke (1) bekezdésének megfelelően az egyes MRL-ek hatálya alá tartozó termékeket: az első részben az állati és növényi eredetűeket, a második részben pedig az egyéb termékeket.
(4)
A feldolgozott élelmiszerekre vonatkozó MRL-k jövőbeni lehetséges megállapítására tekintettel - ahogy azt a 396/2005/EK rendelet 20. cikke is említi - egy olyan új bejegyzést kell a rendelet I. mellékletének A. részéhez hozzáadni, amely ezeket a termékeket tartalmazza.
(5)
A 396/2005/EK rendelet I. mellékletének új szerkezetéből adódóan a melléklet lábjegyzeteit indokolt kiigazítani, illetve adott esetben - a felesleges ismétlődések elkerülése érdekében - törölni.
(6)
A Bizottság a Kereskedelmi Világszervezeten keresztül kikérte az Unió kereskedelmi partnereinek véleményét, és megállapításaikat figyelembe vette.
(7)
A 396/2005/EK rendeletet ezért ennek megfelelően módosítani kell.
(8)
Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A RENDELETET:
1. cikk
A 396/2005/EK rendelet I. melléklete helyébe e rendelet melléklete lép.
2. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ezt a rendeletet 2015. január 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2014. június 24-én.

Labels: 0
17
20
6